

[**Veľkonočné dobrodružstvo**](http://rozpravky.hrkalka.sk/?rozpravka=302)

[](https://www.google.sk/url?sa=i&url=http%3A%2F%2Fwww.kreativnyraj.sk%2Fvajce%2F&psig=AOvVaw1ey_vL56LygfyuEGkR6Qc3&ust=1586427857825000&source=images&cd=vfe&ved=0CAIQjRxqFwoTCJDIoc3O2OgCFQAAAAAdAAAAABAP)             Bolo raz jedno vajíčko. Volalo sa Fred. Fred mal rád dobrodružstvo a dobrodružstvo malo rado Freda, pretože ho vždy poslúchal a vyvádzal všakovaké huncútstva.

V jedno krásne ráno, keď sa aj sama príroda zobúdzala zo zimného spánku si Fred povedal: "Idem do sveta a okúsim dobrodružstvo ktoré tam na mňa čaká!" A s nadšením vykročil. Prešiel cez lúku plnú poľných kvetov, prebrodil sa riekou a už už chcel vkročiť do lesa, keď v tom začul akýsi hlas.   
" Stoj! Nehýb sa! Ja som dobrodruh Štefan." Povedal povedľa stojací štetec.

Bol vysoký a štíhly a vlasy mal husté ako sa na štetca patrí.

No Padali mu do očí. Tak mu Fred podal gumičku, čo ležala obďaleč.

Štefan Štetec sa mu naradostene poďakoval:   
"Vďaka priateľu."   
" Idem do sveta Štefan Štetec," povedal Fred.   
"Ak chceš, môžeš ísť so mnou."

Štefan Štetec sa usmial a prikývol. A tak spolu s Fredom Vajíčkom

vyrazili do lesa.

Les bol plný zvieratiek všakovakého druhu. Jelene sa majestátne

[](https://www.google.sk/url?sa=i&url=https%3A%2F%2Fwww.sevtprerodinu.sk%2Ffarby-na-vajicka-v-4-odtienoch-s-vodovymi-obtlackami.html&psig=AOvVaw1ey_vL56LygfyuEGkR6Qc3&ust=1586427857825000&source=images&cd=vfe&ved=0CAIQjRxqFwoTCJDIoc3O2OgCFQAAAAAdAAAAABAW)pýšili svojim parožím, zajačiky si len tak hopkali a vtáčiky štebotali:  
  
 Jar sa blíži, jar je tu,  
 zime chystá odvetu.   
 Slniečko má svoju moc,  
 zajtra príde Veľká Noc!

[](https://www.google.sk/url?sa=i&url=https%3A%2F%2Fwww.webshopy.sk%2Fsk%2Fkategoria%2Flatkove-panely-bavlnene-panely-rozne-temy-bavlna&psig=AOvVaw2l7l4VftjiwVccm_bC64GZ&ust=1586441902321000&source=images&cd=vfe&ved=0CAIQjRxqFwoTCMCTneuC2egCFQAAAAAdAAAAABAD)  
Celý les spieval a radoval sa.

Len vajce Fred bol akýsi nesvoj.   
"Poďme ďalej za dobrodružstvom!" - zvolalo.

A tak šli ďalej, les sa míňal až dorazili na čistinku.

  
"Haló? Haló? Je tu niekto?" Ozvalo sa spoza kríku.

Vajce a Štetec sa obzreli za hlasom a uvideli Farbu

stáť celú špinavú, až jej nebolo vidieť oči.   
"Ja som Farba Vierka. Pomôžte mi prosím a naveďte ma


k vode. Som taká špinavá až nevidím."

A tak Fred a Štefan pomohli Farbe Vierke, aby sa umyla.

"Ideme do sveta Farba Vierka, chceš ísť s nami?"- povedalo

[](https://www.google.sk/url?sa=i&url=https%3A%2F%2Fwww.pinterest.com%2Fpin%2F242631498664971208%2F&psig=AOvVaw2uRIF6zLQnN_SVttKdVy2l&ust=1586443763917000&source=images&cd=vfe&ved=0CAIQjRxqFwoTCICVq-aJ2egCFQAAAAAdAAAAABAp) Vajce. Vierka nadšene prikývla a pridala sa. A tak boli na ceste Vajce Fred, Štetec Štefan a Farba Vierka ako dobrý priatelia. Prešli lúku, les a prebrodili sa riekou, keď tu zrazu začuli vtáčí spev:   
  
 Jar sa blíži, jar je tu,  
 zime chystá odvetu.  
 Slniečko má svoju moc,  
 zajtra príde Veľká Noc!  
  
 Štetec Štefan a Farba Vierka sa naradostene usmiali, len Vajíčko Fred bolo smutné.   
"Počuj Fred," zvolal Štefan.   
" Prečo si taký smutný ? Čo ty nemáš rád Veľkú Noc?"

Vajíčko si povzdychlo a povedalo: " Veľkú Noc milujem! Ale smutné som preto, že budem asi jediné nepomaľované vajíčko v krajine. Všetky vajíčka budú zajtra krásne zdobené, len ja nie." Štetec a Farba Vierka na seba veľavýznamne pozreli a ako pribúdali hodiny, naši dobrodružný kamaráti išli spať.

[](https://www.google.sk/url?sa=i&url=https%3A%2F%2Fobrazky.superia.cz%2Fvelikonoce%2Fbarevna_kraslice-1600.php&psig=AOvVaw3XdvDmoQhvXk3mPG4g9LiV&ust=1586444765742000&source=images&cd=vfe&ved=0CAIQjRxqFwoTCLiWubyN2egCFQAAAAAdAAAAABAD) Ráno vykuklo slniečko a vajíčko sa prebudilo do krásneho dňa. Pozrelo na seba a nestačilo sa čudovať:   
" Priatelia moji! Ja som farebné!

Vy ste ma pomaľovali! Ďakujem vám kamaráti! "

Štefan Štetec a Farba Vierka sa usmievali a radovali:   
" Ty si nám pomohol Vajíčko Fred,

tak aj my sme pomohli tebe.

O tom je priateľstvo."

A tak tancovali a oslavovali celú Veľkú Noc.

A ich priateľstvo trvá naveky.

[](https://www.google.sk/url?sa=i&url=https%3A%2F%2Ffotky-foto.cz%2Ffotobanka%2FRinging%2520Bell%2F&psig=AOvVaw16EM4lw6ILfdVDLqR02scg&ust=1586445114575000&source=images&cd=vfe&ved=0CAIQjRxqFwoTCKCYwOGO2egCFQAAAAAdAAAAABAN)

Napísala: Veronika Kereková - Bednárová  
Upravila: Xénia Šimková

Zdroje:

<http://rozpravky.hrkalka.sk/?rozpravka=302>

https://www.freepik.com/ https://www.google.sk/